b"\n_START_ARTICLE_\nHMS B.3\n_START_SECTION_\nPalvelus\n_START_PARAGRAPH_\nEnsimm\xc3\xa4isen maailmansodan alkaessa HMS B.3 oli sijoitettuna Doveriin 3. sukellusvenelaivueeseen. Alus oli laivueensa mukana Goodwinsist\xc3\xa4 Calais'iin suojaamassa siirtoarmeijan siirtymist\xc3\xa4 Ranskaan. Alus joutui 2. lokakuuta Saksan keisarikunnan laivaston sukellusveneen maaliksi, mutta onnekseen se kykeni v\xc3\xa4ist\xc3\xa4m\xc3\xa4\xc3\xa4n laukaistun torpedon. Vuoden 1915 lopulla alus siirrettiin Ardrossaniin, jossa se korvasi A-luokan sukellusveneen Clyden paikallislaivueessa. Kes\xc3\xa4ll\xc3\xa4 1916 alus siirrettiin edelleen Leithiin ja vuoden lopulla se oli luokkansa viimeinen Britteinsaarilla edelleen palveluksessa oleva alus._NEWLINE_HMS B.3 vaurioitui pahoin 15. tammikuuta 1917, kun moottoritykkivene HMS ML267 t\xc3\xb6rm\xc3\xa4si sen vasempaan kylkeen konehuoneen kohdalle. Alus jatkoi kuitenkin palvelustaan sodan loppuun saakka joko maalilaivana tai erilaisten testien kohteena. Alus myytiin 20. joulukuuta 1919 romutettavaksi."